

# JÕELÄHTME VALLAVALITSUS

Muinsuskaitseamet

Riigimetsa Majandamise Keskus

Päästeamet

Tallinna Linnavalitsus 02.09.2024 nr 6-4/4259

**Iru küla** **Iru põik 2b maaüksuse detailplaneering**

Teatame Teile, et **Iru küla Iru põik 2b maaüksuse detailplaneeringu lähteseisukohtade ja eskiislahenduse avalik väljapanek toimub 16.09.–15.10.2024 ning avalik arutelu toimub Jõelähtme vallamajas 22.10.2024 kell 14.00.**

Jõelähtme Vallavolikogu võttis 17.08.2023 vastu otsuse nr 134 „Iru küla Iru põik 2b maaüksuse detailplaneeringu algatamine, lähteülesande kinnitamine ja keskkonnamõjude strateegilise hindamise algatamata jätmine”.

Planeeritav maaüksus Iru põik 2b (katastritunnusega 24504:002:1491) paikneb Iru küla edela osas, Tallinna linna vahetus naabruses. Planeeringualasse on haaratud osaliselt Iru põik 2a maaüksus (katastritunnusega 24504:002:0406), planeeritavale maaüksusele juurdepääsu tagamiseks avalikult Iru põik teelt. Planeeringuala suuruseks on määratud kokku ca 7500 m2. Detailplaneeringu eesmärgiks on elamumaa sihtotstarbega Iru põik 2b maaüksusele rajada üks elamu ja seda teenindav abihoone, ehitisealuse pinnaga kokku kuni 300 m2, maksimaalse kõrgusega 8,0 m. Detailplaneeringu algatamise taotlus sisaldab ettepanekut kehtiva üldplaneeringu muutmiseks kalda ehituskeeluvööndi vähendamise eesmärgil.

Detailplaneeringu materjalidega saab tutvuda väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Arvamused ning ettepanekud saata detailplaneeringu avaliku väljapaneku jooksul e-posti aadressile [kantselei@joelahtme.ee](mailto:kantselei@joelahtme.ee) või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 21.10.2024 e-posti aadressil [kantselei@joelahtme.ee](mailto:kantselei@joelahtme.ee).

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

[gerli@joelahtme.ee](mailto:gerli@joelahtme.ee)